recursal/SuperWikiNEXT-32B huggingface dataset:
**«Երեք երաժիշտները»** (ֆր.՝ Les trois musiciens), Պաբլո Պիկասոյի սինթետիկ կուբիզմի կտավներից։ Նկարել է կտավի վրա յուղաներկով 1921 թվականին։ Գտնվում է Ժամանակակից արվեստի թանգարանում (Նյու Յորք)։

1921 թվականի ամռանը Պիկասոն Ֆոնտենբլոյում պատկերում է կտավի երկու տարբերակ։ Դրանցից մեկը գտնվում է ԱՄՆ-ի Ֆիլադելֆիայի արվեստի թանգարանում, իսկ մյուսը գտնվում է Նյու Յորքում։

Կտավում պատկերված են կոմեդիա դել'արտեի կերպարներից։ Սեղանի շուրջը՝ ձախից, նստել է դիմակավորված Պիերոն։ Նա կլառնետ է նվագում։ Կենտրոնում Առլեկինն է, ով նվագում է կիթառ։ Աջ կողմում սև գլխարկով երգում է վանականը։ Վանականը ձեռքին նոտաներ ունի պահած։ Ենթադրվում է, որ այս աշխատանքում նկարիչը պատկերել է իրեն և իր ընկերներին.: Առլեկինը Պիկասոյի ինքնադիմանկարն է։ 20-րդ դարասկզբից նկարիչն իրեն հաճախ էր պատկերացնում այդ կերպարում։ Պիերոյի կերպարում, որ կլառնետ է նվագում, Գիյոմ Ապոլիներն է, ով մահացել է 1918 թվականին Իսպանական գրիպից։ Կլառնետը Ապոլիների համար խորհրդանշում է ծխախոտը։ Վանականի կերպարը կապվում է Մաքս Ժակոբի անվան հետ։ 1915 թվականին Մաքս Ժակոբսը հուդիզմից կաթոլիկության է անցել, իսկ Պաբլո Պիկասոն դարձել է նրա կնքահայրը։ Սակայն վերջին տարիներին նրանք հեռացել են միմյանցից։ Նկարում գրեթե աննկատ է շունը։ Սեղանի տակից երևում են նրա թաթերը, գլուխը և սուր պոչը։ Ամենապայծառ գույները կենտրոնացված են կոմպոզիցիայի կենտրոնում։ Նրանց շրջապատում են մուգ գույները՝ ստեղծելով մռայլ և առեղծվածային մթնոլորտ։

«Երեք երաժիշտները» սինթետիկ կուբիզմի ոճով վերջին խոշոր կտավն է։ 1949 թվականից կտավը մշտական հավաքածուի մասն է կազմում Ժամանակակից արվեստի թանգարանում (Նյու Յորք)։ Այն թանգարանին է փոխանցել Սողոմոն Գուգենհայմի թանգարանի հիմնադրամը։

Ծանոթագրություններ
------------------

1. ↑  «Pablo Picasso. Three Musicians. Fontainebleau, summer 1921»։ MoMA։ Վերցված է 2020 թ․ մարտի 26
2. ↑  «Three Musicians»։ Philadelphia Museum of Art։ Վերցված է 2020 թ․ մարտի 26
3. ↑  «Matisse and Picasso: The Story of Their Rivalry and Friendship»։ Books. Google.ru։ Վերցված է 2020 թ․ մարտի 26
Անվան այլ կիրառումների համար տե՛ս՝ Իրավունք (այլ կիրառումներ)

**«Իրավունք»**, քաղաքական եռօրյա թերթ։ Լույս է տեսել 1885 թվականին, Վառնայում՝ հայերեն, ֆրանսերեն։ Խմբագիր՝ Հ. Մավի (Հակոբ Մավիյան)։ Կոչ է արել հայերին ինքնապաշտպանության, որպես ազատագրության ուղի մատնանշել Բուլղարիայի օրինակը։ Պաշտպանել է հայերի իրավունքները Թուրքիայում, քննադատել օտարերկրյա դիվանագիտության մոտեցումը Հայկական հարցի նկատմամբ։ Լայն տեղ է հատկացրել միջազգային քաղաքական անցուդարձին։ Նյութեր է արտատպել ժամանակի հայ մամուլի էջերից։

1896-1911 թվականներին լույս էր տեսնում որպես եռօրյա թերթ, ապա՝ շաբաթաթերթ Վառնայում։ Խմբագիր՝ Հ.Գուրպեթյան։ Պայքարել է հանուն հայ ժողովրդի իրավունքների պաշտպանության, հայ ազատագրական շարժումների միավորման, ներկայացրել եվրոպական դիվանագիտության և մամուլի դիրքորոշումները Հայկական հարցի վերաբերյալ, քննադատաել նրանց շահադիտական մոտեցումները, հարցի լուծման ուղի է համարել ռուսական կողմնորոշումը։ Անդրադարձել է Կ.Պոլսի հայկական մամուլին, Բուլղարիայի և Ռումինիայի հայ համայնքների պաամությանը։

Դառնալով շաբաթաթերթ՝ լայն տեղ է հատկացրել թատերական կյանքին։ Գրական բաժնում հոդվածներ է տպագրել «Հայը բուլղարական գրականության մեջ» թեմայով, ներկայացրել հայ և բուլղար հեղինակների երկեր։ Ունեցել է հայատառ թուրքերենով քաղաքական լուրերի բաժին։

Ծանոթագրություններ
------------------

1. ↑  «Վիեննայի մենաստանի մամուլի շտեմարան- ԻՐԱՒՈՒՆՔ»։ Վերցված է 2022 թ․ դեկտեմբերի 26
2. ↑  «Համահայկական թվանշային գրադարան»

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *«Հայ Սփյուռք» հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 456)։*  |
**Երիտասարդ Լեհաստան** (լեհ.՝ Młoda Polska), լեհական արտագաղթի հեղափոխական կազմակերպություն, որը գոյություն է ունեցել 1834-1836 թվականներին։ Այն հիմնվել է ազատության, հավասարության և եղբայրության սկզբունքների վրա։ Կազմակերպությունը ամենաակտիվ շրջանում 142 անդամ է ունեցել։

Հիմնադրվել է 1834 թվականի մայիսի 12-ին Բեռնում՝ Լեհաստանը անկախ ժողովրդավարական հանրապետություն վերականգնելու նպատակով։ Մաս է կազմել Երիտասարդ Եվրոպային ՝ Ջուզեպպե Մացինիի՝ հեղափոխական ժողովրդավարական կազմակերպությունների գաղտնի միջազգային ասոցիացիայի գլխավորությամբ, որը նպատակ ուներ եվրոպական երկրներում հաստատել հանրապետական համակարգ։ Երիտասարդ Լեհաստանի նպատակն էր վերականգնել Լեհաստանի անկախությունը այն սահմաններով, որով գոյություն ուներ մինչ բաժանումը։ Ազատագրված Լեհաստանը պետք է երաշխավորեր անձնական ազատությունները, առևտուրը, արդյունաբերությունը, մամուլի ազատություն, գյուղացիների ազատագրումը և իրավունքներ շնորհումը։

1835 թվականի դեկտեմբերից «Երիտասարդ Լեհաստանը» ղեկավարել է յոթ հոգուց բաղկացած մշտական կոմիտեն։ 1835 թվականի Փետրվարի 23-ին Յոահիմ Լելվելը Վալենտին Զվերկովսկու և Վենսան Տիշկևիչի հետ, հիմնել է «Լեհ ժողովրդի երեխաների միությունը», որը «Երիտասարդ Լեհաստան» կազմակերպությունում ծառայել է որպես ազգային աշխատանքի կառավարման գաղտնի կոմիտե։

Ղեկավարությունն իրականացնում էր Կոմիտեն, որի կազմում էին Յոախիմ Լելեվելը, Վալենտին Զվերկովսկին և ուրիշները։ Լեհաստանում Երիտասարդ Լեհաստանի պատվիրակներից մեկը Շիմոն Կոնարսկին էր։ 1836 թվականին կազմակերպության անդամներին Շվեյցարիայից վտարելուց հետո կազմակերպությունը փաստացի դադարել է գոյություն ունենալուց։ Լոնդոնում այն վերակենդանացնելու փորձը անհաջողության է մատնվել։

Ծանոթագրություններ
------------------

1. ↑  «Młoda Polska - Encyklopedia PWN - źródło wiarygodnej i rzetelnej wiedzy»։ *encyklopedia.pwn.pl* (լեհերեն)։ Վերցված է 2021-04-14
2. 1 2  «Umiarkowani demokraci i inne organizacje skupiające Polaków na emigracji»։ *nowahistoria.interia.pl* (լեհերեն)։ Վերցված է 2021-04-14
3. ↑  Водовозов, Василий Васильевич, (1890–1907)։ «Молодая Италия»։ *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*։ Սանկտ Պետերբուրգ
4. ↑  Stanisław Grodziski - „W Królestwie Galicji i Lodomerii", Kraków 1976
Նորվեգական էդամերի փաթեթավորումը
**Էդամ**, **Էդամեր** (հոլ.՝ **Edammer**), ավանդական հոլանդական կիսակարծր պանրատեսակ։ Այն դասվում է համեմատաբար էժան պանիրների խմբին։

Գլուխը հիմնականում ունի գնդաձև կառուցվածք, որի միջուկի գույնը թույլ դեղնավուն է։ Կեղևը պատված է պարաֆինով։

Պանրի այս տեսակի համը թեթև ընկուզահամ երանգավորում ունի։ Այդ հատուկ հոտը և համը հնանալու հետ միաժամանակ մեծանում է։ Չհանուսացած (երիտասարդ) էդամերը կծու չէ, թեթև քաղցրավուն հրապուրիչ համ ունի։ Հասունացած էդամերը առավել չոր է և աղի, իսկ առավել հնանալու դեպքում համուհոտը ուժեղանում է։ Այս պանրատեսակը անվանվել է ի պատիվ Հյուսիսային Հոլանդիա տարածաշրջանի Էդամ քաղաքի։ Այստեղ ավանդաբար պատրաստում են այս հոլանդական պանիրը։ Ի սկզբանե պանիր պատրաստվում էր հում կաթից, բայց հետագայում սկսեցին օգտագործել բացառապես պաստերիզացված կաթ։ Յուղայնությունը հիմնականում 40—50 % է, իսկ կալորիականությունը տատանվում է 300-ից մինչև 380 կկալ 100 գրամի մեջ։

Էդամ պանրատեսակը շատ հեշտ արտահանելի տարատեսակներից է։ Այն չի տուժում երկար ճանապարհ գնալուց, միակ փոփոխությունն այն է, որ մի թեթև կարծրանում է այն։ Այս հատկության շնորհիվ այն XIV—XVIII դարերում ամենահայտնի պանրատեսակն էր։

Ծանոթագրություններ
------------------

1. ↑  «Edam, Cheese and the City»։ www.edam.com։ Վերցված է 2016 թ․ փետրվարի 24
2. ↑  *Culture Magazine, Laurel Miller, Thalassa Skinner* Cheese For Dummies. — John Wiley & Sons, 2012-05-15. — 426 с. — ISBN 9781118099391

Արտաքին հղումներ
----------------

Պանիր «Էդամ» Archived 2016-04-07 at the Wayback Machine.
**«Երկնքից Երեք մետր վեր»** (իտալ.՝ Tre metri sopra il cielo), իտալացի գրող Ֆեդերիկո Մոչիայի վեպը, որը լույս է տեսել 1992 թվականի նոյեմբերի 16-ին։ Այս ստեղծագործության հիման վրա նկարահանվել է չորս ֆիլմ՝ 2004 թվականին՝ իտալական «Երկնքից երեք մետր վեր», 2007 թվականին շարունակությունը՝ «Ես ցանկանում եմ քեզ», 2010 թվականին՝ իսպանական «Երկնքից երեք մետր վեր», որի սցենարը գրել է Ֆեդերիկո Մոչիան, և 2012 թվականին՝ կրկին իսպանական «Երկնքից երեք մետր վեր։ Ես ցանկանում եմ քեզ»։

Սյուժե
------

Բաբին գերազանցիկ սովորող տասնյոթամյա ուսանողուհի է, հիասքանչ դուստր, բայց առաջին հերթին նա անհույս ռոմանտիկ է և սպասում է այն օրվան, երբ հորիզոնում կհայտնվի պայծառ զրահներով իր ասպետը։

Ստեփը (Ստեֆանո) 19 տարեկան տղա է խուլիգանների փողոցային խմբավորումից, երեկոյան իր մոտոցիկլետով շրջում է քաղաքի փողոցներով։ Նրան երիտասարդ ագրեսոր են համարում։ Երբ Բաբին և Ստեփը հանդիպում են, բախվում են երկու տարբեր աշխարհներ, որտեղ նրանց սեփականատերերը բնազդաբար ատում են միմյանց։ Սակայն անցնում է ընդամենը մեկ տարի, և երիտասարդները սիրահարվում են, ու նրանց պատմությունը վերածվում է երազանքի։ Բայց դա երկար չի տևում. Բաբին հեռանում է Ստեփից։

Ծանոթագրություններ
------------------

1. ↑  «Federico Moccia | Planeta de Libros»։ *PlanetadeLibros* (es-es)։ Վերցված է 2020 թ․ օգոստոսի 20

Արտաքին հղումներ
----------------

* Վեպի ռուսերեն թարգմանություն(ռուս.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |
Ժամանակակից էմիրություններ
**Էմիրություն** (արաբ․՝ أمیر‎‎‎, թարգմանաբար՝ ղեկավարություն), պետական կառավարման ձև իսլամական պետություններում։ Ավելի նեղ իմաստով՝ էմիրություն է կոչվում այն իսլամական պետությունը, որը զբաղեցնում է որոշակի տարածք, որտեղ իշխանությունը պատկանում է էմիրին և այն փոխանցվում է սերնդե սերունդ։ Էմիրությունում պարտադիր պայման է իսլամական օրենքների՝ շարիաթի կիրառությունը։ Ժամանակի ընթացքում էմիրությունը վերածվում է թագավորություն (բացարձակ միապետություն) հիշեցնող պետություն։

Պատմությանը հայտնի են մեծաթիվ էմիրություններ, որոնց մի մասը հանդես են եկել դաշնային պետական միավորումների և համադաշնությունների տեսքով։ Ժամանակակից աշխարհում էմիրությունները շատ չեն․ դրանք բացարձակապես տեղակայված են մերձավորարևելյան տարածաշրջանում։ Խոշորագույն էմիրությունն Արաբական Միացյալ Էմիրությունների համադաշնությունն է, որը կազմված է յոթ կիսանկախ էմիրություններից։ Էմիրության կառավարման համակարգ ունեցող մյուս երկու պետություններն են Կատարն ու Քուվեյթը։ 2011 թվականին Եմենի քաղաքացիական պատերազմի շրջանակներում «Ալ-Քաիդա» կազմակերպության կողմից գրավված տարածքներում ստեղծվել է էմիրություն։

Ժամանակակից էմիրությունների ցանկ
--------------------------------

Ստորև ներկայացված են այն պետությունները կամ պետական միավորումները, որտեղ ղեկավարության գլուխն էմիրն է․

* Քուվեյթ Քուվեյթ, 1757 թվականից ի վեր
* Կատար Կատար, 1878 թվականից ի վեր
* ԱՄԷ ԱՄԷ, 1971 թվականից ի վեր
	+ Աբու Դաբիի Էմիրություն Աբու Դաբիի Էմիրություն
	+ Աջմանի Էմիրություն Աջմանի Էմիրություն
	+ Դուբայի Էմիրություն Դուբայի Էմիրություն
	+ Շարջայի Էմիրություն Շարջայի Էմիրություն
	+ Ռաս ալ-Խայմայի Էմիրություն Ռաս ալ-Խայմայի Էմիրություն
	+ Շարջայի Էմիրություն Շարջայի Էմիրություն
	+ Ումմ ալ-Քուվեյնի Էմիրություն Ումմ ալ-Քուվեյնի Էմիրություն

Ծանոթագրություններ
------------------

1. ↑  «Էմիրություն՝ պետական կառավարման ձև»։ *Ակադեմիկոսների վերաբերյալ բառարաններ և հանրագիտարաններ* (ռուսերեն)։ Վերցված է 2017 թ․ հոկտեմբերի 1

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 47)։*  |

|  |
| --- |
| 
  **Մերձավոր Արևելք**
 |
**Էմմա Պոպիկ** (լեհ.՝ Emma Popik, մարտի 9, 1949(1949-03-09), Skępe, Gmina Skępe, Lipno County, Kuyavian-Pomeranian Voivodeship, Լեհաստան), լեհ արձակագիր, բանաստեղծուհի։ Հեղինակ է ֆանտաստիկ և երեխաների համար գրված ստեղծագործությունների։

Կենսագրություն
--------------

Բանասիրություն է ուսումնասիրել Գդանսկի համալսարանում։ Աշխատել է որպես ուսուցչուհի, Բիդգոշչի բարձրագույն մանկավարժական դպրոցում եղել է ընթերակա, այնուհետև Գդանսկի ծովային ինստիտուտի հրատարակչությունում եղել է խմբագիր։

Երկար տարիներ ապրել է Լոնդոնում, մի շարք ուղևորություններ է կատարել աշխարհում։ Վերադառնալով հայրենիք՝ 2000 թվականին հիմնադրել է «Nowy Kurier Nadbałtycki» թերթը, որի գլխավոր խմբագիրն է եղել մինչև 2011 թվականը։ Այնուհետև խմբագրել է «Gazeta WPiA UG» թերթը։

Ստեղծագործությունը
------------------

Առաջին անգամ հրատարակվել է 1983 թվականին։ Գրել է գիտաֆանտաստիկ պատմվածքներ, վիպակներ, վեպեր, բանաստեղծություններ, էսսեներ, հեքիաթներ երեխաների համար։

Նրա առաջին գիրքը՝ «Միայն Երկիր» («Tylko Ziemia») ֆանտաստիկ պատմվածքների ժողովածուն, լույս է տեսել 1986 թվականին, իսկ 1988 թվականին «Զեկույց» («Raport») գիրքը։ 1994 թվականին հրատարակում է «Եռացող ջուր» («Wrzące powietrze») բանաստեղծությունների ժողովածուն, 1995 թվականին՝ «Վախի դարպասներ» («Bramy strachu») ֆանտաստիկ վեպը, 1999 թվականին՝ «Աստվածների գենետիկա» («Genetyka bogów») գիտական և ֆանտաստիկ էսսեների ժողովածուն, 2004 թվականին «Մուտք հեքիաթների աշխարհ» («Wejście do baśni») հեքիաթների ժողովածուն։

Էմմա Պոպիկի ստեղծագործությունները թարգմանվել են մի շարք լեզուներով՝ չեխերեն, ճապոներեն, էսպերանտո։ Ինքը թարգմանություններ է կատարում անգլերենից։

Հետաքրքրված է ՉԹՕ-ների ֆենոմենով, որի վերաբերյալ հոդվածներ է հրապարակում։ Նրա հոդվածները հրապարակվել են ԱՄՆ-ում, Մեծ Բրիտանիայում, Չինաստանում, Ֆինլանդիայում և այլ երկրներում։ «Mutual UFO Network» կազմակերպության անդամ է։

Ծանոթագրություններ
------------------

1. ↑  «Emma Popik – encyklopediafantastyki.pl»։ *encyklopediafantastyki.pl*։ Վերցված է 2020-07-21

Արտաքին հղումներ
----------------

* Emma Popik (լեհ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | CiNii: DA01882834 · ISNI: 0000000375981889 · NDL: 01113475 · NUKAT: n96220085 · VIAF: 252477513 · WorldCat VIAF: 252477513 |

 |
**Գևորգ Ջահուկյան փողոց**, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ ականավոր բանասեր, լեզվաբան, հայագետ, բանասիրական գիտությունների դոկտոր, պրոֆեսոր, ՀՀ գիտությունների ազգային ակադեմիայի ակադեմիկոս, ՀԽՍՀ գիտության վաստակավոր գործիչ Գևորգ Ջահուկյանի պատվին։

Տվյալներ
--------

Սկսվում է Հերացու փողոցի թիվ 4 և 4/1 շենքերի մոտից, հյուսիս-արևմուտքից Սարալանջի շրջանցիկ ճանապարհին զուգահեռ, անցնում դեպի հարավ-արևմուտք, ավարտվում Չարենցի փողոցի 1-ին նրբանցքի հետ հատվելով։

Նախկինում կոչվել է Այգեստանի 11-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

Ծանոթագրություններ
------------------

1. ↑  Երևան քաղաքի հասցեների տեղեկատու, Երևան, 1983, էջ 373, Երևան քաղաքի փողոցների անվանումները
2. ↑  «Երևանի Այգեստանի 8 փողոցներ նոր անուններ կունենան՝ Մանուկ Աբեղյան, Նիկոլ Աղբալյան, Սերգեյ Մերգելյան, Գևորգ Ջահուկյան»։ *news.am* (հայերեն)։ Վերցված է 2022 թ․ դեկտեմբերի 29  CS1 սպաս․ հայերենը նշված է (link)
**Երկու շուն** (ֆր.՝ Deux Chiens), Պիեռ Բոնարի 1891 թվականին նկարած նկարը, որը գտնվում է Southampton City Art Gallery անգլիական պատկերասրահում (Սաութհեմփթոն)։

Պատմություն և նկարագրություն
----------------------------

1891 թվականին Պիեռ Բոնարը դառնում է մրցույթի մասնակից, որի առաջադրանքը ճաշասենյակի համար կահույքի դիզայն ստեղծելն էր։ Նրա նախագիծը չի իրականացվում, բայց Բոնարն արդեն ստեղծած դռան և պահարանի դիզայնը օգտագործում է «Երկու շուն» նկարի համար (Deux Chiens Jouant, «Երկու շուն խաղում են»)։ Նկարում պատկերված երկու պուդելների մոդել հնարավոր է, որ հանդիսացել է Բոնարի «Ravageau» անունով շունը։ Պարզ, բայց արտահայտիչ կոմպոզիցիան, նաև մի քանի «գունային բլոկերը» ցույց են տալիս նկարչի հետաքրքրությունը դեպի Ուկիյո-է-ն։ Տվյալ աշխատանքում, «Կատվի էտյուդը» նկարին հավասար, Բոնարը փորձում է օգտագործել ճապոնացի վարպետների փորձը և կենդանացնել մաքուր դեկորատիվությունը կյանքի տպավորություններով։ Միևնույն ժամանակ սև շները հեղինակի համար հանդիսանում են հաճախ կրկնվող, կարևոր թեմա։

1963 թվականին նկարը, որի չափսերը 370 (կամ 363) × 397 մմ է, հայտնվում է Սաութհեմփթոն անգլիական պատկերասրահում պատկերասրահի սեփականատիրոջ, կոլեկցիոների և արվեստի ազդեցիկ հովանավոր Արթուր Տիլդեն Ջեֆերսի (Arthur Tilden Jeffress, 1905-1961) կտակով։

Ծանոթագրություններ
------------------

1. ↑  *Neil Murphy* John Banville. — Bucknell University Press, 2018. — 237 с. — ISBN 9781611488739
2. ↑  *Вера Смирнова* Пьер Боннар: дань признательной памяти // *Нева*. — 2007. — № 4.

Գրականություն
-------------

* *Nathalia Brodskaya* Bonnard. — Parkstone International, 2011. — С. 14—15. — 256 с. — ISBN 9781780421230

Արտաքին հղումներ
----------------

* «Pierre Bonnard: Deux Chiens»։ *Southampton City Art Gallery* (անգլերեն)։ Վերցված է 2018-06-30
Սլովակիայի քաղաքական արդիական հարցերից մեկը ԼԳԲՏ համայնքին պատկանող մարդկանց իրավունքների պաշտպանությունն է։

Իրավական կարգավիճակ
-------------------

Նույնասեռական անձանց սեռական կապերը օրինականացվել են 1962 թվականին։ Համաձայնության տարիքը հավասարեցվել է հետերոսեքսուալ անձանց համար սահմանված շփումների տարիքի հետ (15 տարեկան)։

2015 թվականի փետրվարին Սլովակիայում տեղի է ունեցել հանրաքվե, որտեղ քաղաքացիները պետք է պատասխանեին երեք հարցի՝ 1) ամուսնություն է արդյոք միայն տղամարդու և կնոջ միջև միությունը, 2) պետք է արդյոք արգելել նույնասեռ զույգերին երեխաներին դաստիարակել և 3) կարող են արդյոք ծնողները արգելել երեխաներին բաց թողնել դպրոցական պարապմունքները, որոնք նվիրված են սեռական կրթությանը։ Սակայն, ըստ ընտրական հանձնաժողովի պաշտոնական տվյալների, հանրաքվեին մասնակցել է ընտրելու իրավունք ունեցող քաղաքացիների միայն 21,4 %-ը, որոնց մեծ մասը դրական է պատասխանել բոլոր երեք հարցերին։ Այնուամենայնիվ, հանրաքվեն չկայացած է ճանաչվել, քանի որ հանրաքվեին իրավաբանական ուժ տալու համար անհրաժեշտ էր մասնակցել ընտրողների առնվազն 50 %-ը։

Ներկայումս Սլովակիայում թույլատրված է գենդերի իրավաբանական փոփոխությունը, ինչի համար պահանջվում է ստերիլիզացում։

Ամփոփիչ աղյուսակ
----------------

|  |  |
| --- | --- |
| Նույնասեռ շփումների օրինականացում | Yes (1962 թվականից) |
| Սեռական համաձայնության հավասար տարիք | Yes (1990 թվականից) |
| Զբաղվածության ոլորտում հակախտրական օրենքներ | Yes (2004 թվականից) |
| Հակախտրական օրենքներն այլ ոլորտներում (խտրականություն, ատելության հրահրում) | Yes |
| Նույնասեռ ամուսնություններ | No (սահմանադրորեն 2014 թվականից արգելվել է) |
| Նույնասեռ միությունների ճանաչում | No |
| Երեխաների որդեգրում | No |
| Նույնասեռ զույգերի համատեղ որդեգրում | No |
| Ծառայությունը բանակում | Yes |
| Գենդերային փոփոխության իրավունք | Yes Թույլատրվում է փոխել գենդերը |
| Լեսբիների համար արտամարմնային բեղմնավորման հասանելիություն | No |

Ծանոթագրություններ
------------------

1. ↑  Slovakia — Status of sexual minorities Archived 2012-02-26 at the Wayback Machine.
2. ↑  «В Словакии провалился референдум об однополых браках»։ Lenta.ru։ 2015-02-08։ Վերցված է 2015-02-13
3. ↑  Map shows how Europe forces trans people to be sterilized Archived 2013-11-03 at the Wayback Machine. (21 мая 2013)
**Թոմաս Բերդեն** (հոլ.՝ Thomas Beerdsen, սեպտեմբերի 13, 1998(1998-09-13), Ապելդորն, Խելդեռլանդ, Նիդերլանդներ), hոլանդացի շախմատիստ, միջազգային վարպետ, գրոսմայստեր։

Կենսագրություն
--------------

Թոմաս Բերդենը ծնվել է 1998 թվականին։ 2016 թվականին երկրի մինչև 20 տարեկանների առաջնությունում կիսել է 3-4-րդ տեղերը։ 2023 թվականին Հոլանդիայի թիմային առաջնությունում նա Ապելդորնի շախմատային ակումբի կազմում դարձել է հաղթող։ Այդ մրցաշարում շախմատիստը 9 հնարավորից վաստակել է 8 միավոր և լրացրել գրոսմայստերի իր երրորդ նորման։ Բերդենը Ապելդորնի շախմատային ակումբի կազմում հաղթող է դարձել նաև 2022 թվականի Հոլանդիայի թիմային առաջնությունում։

Եղել է Եվրոպայի անհատական ​​առաջնության (2023), Եվրոպայի արագ և կայծակնային (2018) մրցաշարերի մասնակից։

2023 թվականի հունվարին մասնակցել է Վեյկ ան Զեեի շախմատային փառատոնի շրջանակներում անցկացվող երկրորդ կարևոր մրցաշարին՝ «Tata Steel Challengers»։ Շախմատիստը մասնակցել է նաև Բելգիայի և Գերմանիայի թիմային առաջնություններին, Եվրոպայի ակումբային գավաթներին։

2023 թվականի օգոստոսի վերջին Թոմաս Բերդենին շնորհվել է գրոսմայստերի կոչում։

Ծանոթագրություններ
------------------

1. 1 2  chessgames.com — 2001.
2. 1 2
3. ↑  ratings.fide.com
4. ↑
5. ↑  Dutch Championship U20 - 2016 June 2016 Netherlands FIDE Chess Tournament report
6. ↑  FIDE Title Applications (GM, IM, WGM, WIM, IA, FA, IO)
7. ↑  Apeldoorn landskampioen – Schaakstad Apeldoorn
8. ↑  «Een nieuw schaakvlog: interview met Thomas Beerdsen (deel 1)»։ *Schaaksite* (հոլանդերեն)։ 2023-07-01։ Վերցված է 2023-12-08

Արտաքին հղումներ
----------------

* Norms Galore At Batavia Tournament

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 365chess · Chess DB · Chess Games · Chess Tempo · ՖԻԴԵ |

 |
**Թոմաս Բրեգ** (անգլ.՝ Thomas Bragg, նոյեմբերի 9, 1810(1810-11-09), Ուորենթոն, Հյուսիսային Կարոլինա, ԱՄՆ - հունվարի 21, 1872(1872-01-21), Ռոլի, ԱՄՆ), ամերիկացի փաստաբան և քաղաքական գործիչ։ Հյուսիսային Կարոլինայի նահանգապետ (1855-1859)։

Կենսագրություն
--------------

Բրեգը ինը տարի սովորել է Ուորետոնի ակադեմիայում, ապա երեք տարի Կոնեկտիկուտ քաղաքում գտնվող Ռազմական ակադեմիայում։

Նա վարել է քաղաքականություն և 1842 թվականին ընտրվել Հյուսիսային Կարոլինայի Դեմոկրատական կուսակցության ներկայացուցիչ, որտեղ նա ղեկավարում էր իրավաբանական կոմիտեն։ 1844, 1848 և 1852 թվականներին Բրեգը Դեմոկրատական կուսակցության համագումարի պատվիրակ էր։

1855-1859 թվականներին նա Հյուսիսային Կարոլինայի նահանգապետն էր, այնուհետև 1859 թվականին Դեմոկրատական կուսակցության կողմից ընտրվեց ԱՄՆ-ի Սենատում։ 1861 թվականի մարտի 8-ին թողեց Սենատը, դրանից հետո՝ 1861 թվականի հուլիսի 11-ին պաշտոնապես հեռացվեց պալատից՝ սադրանքներ իրականացնելու համար։ 1861 թվականին Բրեգը դարձավ Կոնֆեդերացիայի գլխավոր դատախազ։ Նա իր օրագրում նշել է, որ նոր աշխատանքը հիասթափեցրել է նրան, քանի որ նախագահ Ջեֆորսոն Դևիսը հաշվի չի առել իր կարծիքը4։ Բրեգը իր ժամանակը նվիրաբերել է անձանց իրավունքների պաշտպանությանը։

1837 թվականի հոկտեմբերին նա ամուսնացել է։ 1862 թվականի նոյեմբերի 7-ին տեղափոխվել է Ռոլի և դարձել Կոնֆեդերացիայի նախագահի անձնական ներկայացուցիչ։

Քաղաքացիական պատերազմից հետո վերադարձել է փաստաբանական և քաղաքական գործունեությունը։

Թոմաս Բրեգը մահացել է 1872 թվականի հունվարի 21-ին Ռոլիում։ Ջեքսոն քաղաքում մինչ օրս պահպանվել և դարձել է թանգարան։

Ծանոթագրություններ
------------------

1. 1 2 3 4 5 6 7 8 9
2. 1 2 3 4  NCpedia
3. ↑  Pitts C. E. BRAGG, Thomas (англ.). Dictionary of North Carolina Biography (University of North Carolina Press.). NCpedia. Проверено 20 декабря 2014.
4. ↑  BRAGG, Thomas, (1810 - 1872) (англ.). Biographical Directory. United States Congress. Проверено 20 декабря 2014.
5. ↑  THOMAS BRAGG (англ.). North Carolina Highway Historical Marker Program. North Carolina Department of Cultural Resources. Проверено 20 декабря 2014.

Գրականություն
-------------

* *Jones T.* Historical Dictionary of the Civil War. — Scarecrow Press, 2011. — Vol. 1. — P. 209. — 1751 p. — ISBN 9780810878112

Արտաքին հղումներ
----------------

* «North Carolina Governor Thomas Bragg»։ *Former Governors' Bios* (անգլերեն)։ National Governors Association։ Վերցված է 2014-12-20

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | American National Biography |
|  |
| Չափորոշչային վերահսկողություն | GND: 1013475801 · ISNI: 0000000121361970 · LCCN: n86148429 · VIAF: 63037458 · WorldCat VIAF: 63037458 |

 |
**Անգլիական նեղուց** կամ **Լա Մանշ** (ֆր.՝ la Manche, բրետոներեն՝ Mor Breizh, կորն.՝ Mor Bretannek), հաճախ այն անվանում են պարզապես **նեղուց**, որը բաժանում է Անգլիան Ֆրանսիայից և Ատլանտյան օվկիանոսը Հյուսիսային ծովից։ Այն ունի մոտ 560 կմ երկարություն և 240 կմ-ից 34 կմ լայնություն, ամենանեղ հատվածը Դուվերյան միջանցքն է։ Դա Եվրոպան շրջապատող ամենափոքր ջրային տարածքն է, որի մակերեսն է 75000 կմ2։

Անվանում
--------

Անվանումը ֆրանսերեն է․ La Manche ― «բազուկ»։ Անգլերեն կոչվում է English Channel՝ «Անգլիական ջրանցք» կամ ուղղակի Channel՝ «ջրանցք»։

Աշխարհագրական դիրք
------------------

Պա դե Կալեի հետ միացնում է Հյուսիսային ծովը Ատլանտյան օվկիանոսի հետ։ Երկարությունը 578 կմ է, լայնությունը արևմուտքում՝ 250 կմ, արևելքում՝ 32 կմ, նավարկուղու ամենափոքր խորությունը՝ 23.5 մ։ Պա դե Կալեի տակ (Դուվրի նեղուց, Dover Strait), որը համարվում է Լա-Մանշ նեղուցի մի մասը, Դուվրի և Կալեի միջև տեղակայված է թունել (ընդհանուր երկարությունը ՝ 52.5 կմ, այդ թվում 38 կմ նեղուցի հատակին)։ Հիմնական նավահանգիստներն են Պորտսմութը, Սաութհեմփթոնը, Հավրը, Շերբուրը։ Նեղուցի ամենամեծ կղզիներն են Ուայթ կղզին Բրիտանիայի ափերին և Նորմանդյան կղզիները Ֆրանսիայի ափերին։

Երկրաբանություն
---------------

Նեղուցը համեմատաբար վերջերս է ձևավորվել՝ պլեյստոցենի ժամանակաշրջանում՝ լճից ջրերի ահռելի հոսքից երկու ջրհեղեղների (425 հազար տարի և 200 հազար տարի առաջ) արդյունքում, սառցակտորով սահմանափակված, ժամանակակից Հյուսիսային ծովի շրջակայքում։ Բացթողնված ջուրը քշեց պարանոցը (Ուիլդ Արթուա լեռնաշղթա),որն այդ ժամանակ միավորում էր Բրիտանիան մայրցամաքի հետ և ձևավորվել է Պա դե Կալեն։

Ծանոթագրություններ
------------------

1. ↑  "English Channel". *The Columbia Encyclopedia*, 2004.
2. ↑  "English Channel." Encyclopædia Britannica 2007.
3. ↑  Հ. Ղ. Գրգեարյան, Ն. Մ. Հարությունյան (1987)։ *Աշխարհագրական անունների բառարան*։ Երևան: «Լույս»
4. ↑  Harris, Colin S. (1996-01-01)։ *Engineering Geology of the Channel Tunnel*։ Thomas Telford։ էջ 71։ ISBN 9780727720450։ Վերցված է 2015 թ․ դեկտեմբերի 15
5. ↑  Gibbard Philip (2007)։ «Palaeogeography: Europe cut adrift»։ *Nature* **448** (7151): 259–260։ ISSN 0028-0836։ doi:10.1038/448259a

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուս · Բրոքհաուս · Բրոքհաուսի և Եփրոնի · Բրոքհաուսի և Եփրոնի փոքր · Լարուսի · Մեծ կատալոնական · Մեծ նորվեգական · Սիտինի ռազմական · Treccani · Universalis |
|  |
| Չափորոշչային վերահսկողություն | GND: 4068438-6 · NDL: 00563982 · NKC: ge128507 · VIAF: 237708164 · WorldCat VIAF: 237708164 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 478)։*  |
**Երևանի իրավատնտեսագիտական և կառավարման քոլեջ**, ուսումնական հաստատություն Հայաստանի մայրաքաղաք Երևանում՝ Ավան վարչական շրջանում։

Պատրաստում է մասնագետներ իրավագիտության, տնտեսագիտության, կառավարման և շուկայաբանության մասնագիտություններում։

Պատմություն
-----------

Ուսումնական հաստատությունը հիմնադրվել է 1926 թվականին Հայաստանի լուսավորության ժողովրդական կոմիսար Ասքանազ Մռավյանի հրամանագրով, որպես *Երևանի կոոպերատիվ տեխնիկում*։

Ներկայումս այն ստացել է «Երևանի իրավատնտեսագիտական և կառավարման քոլեջ» կրթահամալիր անվանումը։ Երևանի կոոպերատիվ տեխնիկումը միշտ իր ուրույն տեղն է ունեցել երկրի սպառողական կոոպերացիայի, ինչպես նաև բարձրագույն և միջնակարգ մասնագիտական կրթության մինիստրության ուսումնական հաստատությունների համակարգում։

Քոլեջում գործում է պատմության թանգարան, որտեղ ներկայացված է քոլեջի պատմությունը և ձեռքբերումները։ Ներկայումս «Երևանի իրավատնտեսագիտական և կառավարման քոլեջ»-ում սովորում է շուրջ 200 ուսանող`յոթ մասնագիտություններով։ Դրանք են՝ իրավագիտություն, տնտեսագիտութուն և հաշվապահություն, բանկային գործ, կառավարում, շուկայաբանություն, հաշվողական տեխնիկայի և ավտոմատացված համակարգերի ծրագրային ապահովում, ինչպես նաև փոխադրումների կազմակերպում և երթևեկության կառավարում տրանսպորտում։

Ծանոթագրություններ
------------------

1. ↑  «Երևանի Իրավատնտեսագիտական և կառավարման քոլեջ»։ *college.do.am*։ Վերցված է 2016 թ․ օգոստոսի 7
2. ↑  «Երևանի Իրավատնտեսագիտական և կառավարման քոլեջ»։ *college.do.am*։ Վերցված է 2016 թ․ օգոստոսի 7
**Էնե Էրգմա** (փետրվարի 29, 1944(1944-02-29), Ռակվեռե), էստոնացի քաղաքական գործիչ, Ռիյգիկոգուի անդամ, գիտնական։ Էստոնիայի գիտությունների ազգային ակադեմիայի անդամ։ 2003-2006 թվականներին և 2007-2014 թվականներին եղել է Ռիյգիկոգուի նախագահ։ Անդամակցել է «Pro Patria» և «Res Publica» քաղաքական կուսակցություններին, և մինչ երկու կուսակցությունների միավորումը, «Res Publica» կուսակցության անդամ։ 2016 թվականի հունիսի 1-ին Էրգման հայտարարել է կուսակցությունից հեռանալու մասին, քանի որ կուսակցությունը կորցրել է իր ինքնությունը և դարձել պոպուլիստ։

Կրթություն
----------

Էնե Էրգման ավարտել է Վիլյանդի քաղաքի Կ․ Ռ․ Յակոբսոնի անվան միջնակարգ դպրոցը 1962 թվականին։ 1962–1964 թվականներին սովորել է Տարտուի համալսարանի ֆիզիկայի ֆակուլտետում, 1969 թվականին ավարտել է Մոսկվայի պետական համալսարանի ֆիզիկայի ֆակուլտետի աստղագիտության բաժինը՝ ստանալով ֆիզիկամաթեմատիկական գիտությունների թեկնածուի կոչում (1972), իսկ 1984 թվականին պաշտպանել է դոկտորական ատենախոսություն «Ջերմամիջուկային վառելիքի անկայուն այրումը աստղային էվոլյուցիայի վերջին փուլերում» թեմայով։

Գիտական կարիերա
---------------

Էրգման եղել է Էստոնիայի ԽՍՀ ԳԱ Աստղագիտության ինստիտուտի կրտսեր գիտաշխատող (1972-1974), կրտսեր, ապա ավագ գիտաշխատող, գիտական քարտուղար, ԽՍՀՄ ԳԱ աստղագիտության ինստիտուտի գիտական ղեկավար (1974-1988)։ 1988-1992 թվականներին եղել է Տարտուի համալսարանի տեսական ֆիզիկայի և աստղաֆիզիկայի ամբիոնի պրոֆեսոր, 1992-1998 թվականներին՝ Տեսական ֆիզիկայի ինստիտուտի ղեկավար։ Էնե Էրգմայի գիտական կարիերայի գագաթնակետն է եղել Էստոնիայի գիտությունների ակադեմիայի փոխնախագահի պաշտոնը (1999–2004):

Էնե Էրգման Էստոնական հանրագիտարանի (էստ․՝ TEA Kirjastus, 2008) խմբագրական խորհրդի անդամ է։

Քաղաքական գործունեություն
-------------------------

2002 թվականին Էրգման միացել է Res Publica կուսակցությանը։ 2003 թվականին դարձել է Ռիյգիկոգուի անդամ, եղել է XI և XII Ռիյգիկոգուի անդամ։ Վերջին երկուսում եղել է խորհրդարանի խոսնակը, 2006 թվականին եղել է նախագահի թեկնածու, պարտվել է՝ չհավաքելով Էստոնիայի խորհրդարանի ձայների 2/3-ը։ 2007 թվականից «Հայրենիքի միություն և ռես հրապարակում» միացյալ կուսակցության փոխնախագահն է։ Ռիյգիկոգուի Տիեզերական հետազոտությունների կոմիտեի նախագահը։

Ծանոթագրություններ
------------------

1. 1 2  Ene Ergma — Centre of Registers and Information Systems.
2. ↑  Ene Ergma kandideerib valimistel Reformierakonna nimekirjas (эст.) — 2017.
3. 1 2  *Alaküla A.* Kes on kes? Eesti 2000 (эст.) — Tallinn: 2000. — 271 p. — ISBN 978-9985-60-789-3
4. ↑  «Riigikogu juhatus»։ *Riigikogu*
5. ↑  «Former Riigikogu president Ene Ergma leaves IRL»։ ERR։ 3 June 2016։ Վերցված է 3 June 2016
6. ↑  esa։ «Estonia accedes to ESA Convention»։ *European Space Agency*։ Վերցված է 9 June 2017

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1103504169 · ISNI: 0000000409360045 · LCCN: n2016022535 · VIAF: 302871986 · WorldCat VIAF: 302871986 |

 |
**Զաբար** (մալթայերեն՝ **Ħaż-Żabbar**, պատմական անվանումը՝ *Zabbaria*), քաղաք Մալթայի հարավարևելյան մասում։ Բնակչության թվաքանակով երկրում զբաղեցնում է հինգերորդ տեղը. 2014 թվականի մարտի վերջերին քաղաքում ապրում էր 15.404 մարդ։

Սկզբնապես լինելով Զեյթուն քաղաքի թաղամասերից մեկը՝ Զաբարը 18-րդ դարի վերջերին առանձնացվել է, առանձին քաղաքի կարգավիճակ ստսցել և Մալթայի ասպետների ուխտի վերջին մեծ մագիստրի՝ Ֆերդինանդ ֆոն Հոմպեշի պատվին անվանվել *Città Hompesch*: 1997 թվականին Զաբբարը բարեկամացել է իտալական Պալերմոյի մետրոպոլիսի մեջ մտնող Վիլլաբատե քաղաքի հետ։

Պատմություն
-----------

Հնագիտական պեղումների արդյունքները վկայել են, որ քաղաքի ներկայիս տարածքն ու նրա շրջակայքը բնակեցված են եղել դեռևս նախապատմական ժամանակներում։ Մարդիկ այստեղ ապրել են նաև հին և միջին դարերում։ Պատմական փաստաթղթերում բնակավայրն առաջին անգամ հիշատակվել է 1565 թվականին՝ Մալթա կղզու թուրքական պաշարման առնչությամբ։ Հետագայում Մալթան կառավարած Սուրբ Հովհաննեսի ուխտի ասպետները պարսպապատել, ամրացրել են բնակավայրը, որի չափերը էական փոփոխություններ չեն կրել հաջորդած դարերում՝ Նապոլեոն Բոնապարտի, Մեծ Բրիտանիայի տիրապետության շրջաններում։

Քաղաքը մեծապես վնասվել է Երկրորդ համաշխարհային պատերազմի տարիներին, գերմանացիների ռմբակոծությունների հետևանքով։ Պատերազմից հետո վերականգնվել է, նորացվել։

Ժողովրդագրություն
-----------------

Պատկերասրահ
-----------

* Փողոց քաղաքի կենտրոնական մասումՓողոց քաղաքի կենտրոնական մասում
* 
* Հոմպեշի դարպասըՀոմպեշի դարպասը
* Աստվածամոր տաճարըԱստվածամոր տաճարը
* Զաբարի ալրաղացըԶաբարի ալրաղացը

Ծանոթագրություններ
------------------

1. ↑
2. ↑  Cfr. "Zabbar" in "Meridiani - Malta", anno XXI, n. 166, marzo 2008, pp. 159-161.
3. ↑  "Żabbar" in TCI 2007
4. ↑  *Archivio glottologico italiano*, voll. 3-8, casa editrice Felice Le Monnier, 1895, p. 60.
5. ↑   |título = Żabbar |publicado = Getty Thesaurus of Geographic Names |língua = en |acessodata = 24 de dezembro de 2019}}
6. ↑  «Estimated Population by Locality 31st March, 2014»։ Government of Malta։ մայիսի 16, 2014։ Արխիվացված է օրիգինալից հունիսի 21, 2015-ին  `|url-status=` պարամետրը գոյություն չունի (օգնություն)

Արտաքին հղումներ
----------------

* Parroċċa Ħaż-Żabbar
* Ħaż-Żabbar Feast And more links
* Armar tal-Festa ta' Ħaż-Żabbar
* Radju Hompesch 90 Fm
* Soc. Filar. Maria Mater Gratiæ Ħaż-Żabbar — A.D. 1883; офіційна сторінка Archived 2020-04-12 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Դանիել մարգարեի դամբարան** (պարս.՝ آرامگاه دانیل نبی), ճարտարապետական համալիր Իրանի Խուզեսթան օսթանի Շուշ քաղաքում։ 1931 թվականի սեպտեմբերի 16-ին հուշարձանն ընդգրկվել է Իրանի ազգային ժառանգության ցանկում 51 համարի ներքո։

Պատմություն
-----------

1871 թվականին ջրհեղեղը ոչնչացրել է դամբարանի նախորդ շենքը, և նույն թվականին շիա հոգևորական Ջաֆար Շուշթերիի հրամանով և ճարտարապետ Հաջի Մոլլա Հոսեյնի ղեկավարությամբ կառուցվել է Դանիել մարգարեի ներկայիս դամբարանը, և նրա գերեզմանը տեղ է գտել նրա կենտրոնում։

Նկարագրություն
--------------

Դանիել մարգարեի դամբարանը գտնվում է Շավուր գետի արևելյան ափին՝ Ժակ դը Մորգան ֆրանսիական ամրոցի դիմաց։

Այս կառույցը արքայախնձորի տեսքով գմբեթով կրոնական դամբարաններից մեկն է, որն ունի երկու շերտ։ Գմբեթը ունի 25 ատամնավոր հարկաշարք։ Դրա բարձրությունը կազմում է մոտ 20 մետր, տրամագիծը՝ 5 մետր։ Դանիել մարգարեի գմբեթը կառուցվել է սելջուկների շրջանում, սակայն ակնհայտ է, որ նրա ստեղծողը ոգեշնչվել է Չոքա Զենբիլ (Դուր Ունթաշ) հնագույն քաղաքի ճարտարապետությամբ։ Արտաքին շերտը կատարում է խորհրդանշական գործառույթներ, և այն տեսանելի է հեռվից՝ քաղաքի գրեթե ցանկացած վայրից։

Արևմտյան կողմում Սուրբ Դանիել մարգարեի դամբարանի զարդարված է իրանական և իսլամական սալիկներով։ Արևելյան կողմում՝ մուտքի երկու կողմերում, տեղակայված են 10 մետր բարձրությամբ երկու մինարեներ։ Մինարեում փորագրված է 1330 թվականը՝ ըստ լուսնային հիջրայի և ճարտարապետ Հաջի Մոլլա Հոսեյնի անունը։ Մյուս կողմից կարելի է տեսնել, թե ինչպես են տեղական ճարտարապետները գմբեթի կառուցման ընթացքում ոճավորել փյունիկյան արմավենու բնի տարրերը, քանի որ փյունիկյան արմավենու բունն ունի աստիճանական կառուցվածք և լայնորեն տարածված է հարավում։

Ամեն տարի Դանիել մարգարեի դամբարան են այցելում բազմաթիվ մուսուլման և ոչ մուսուլման ուխտավորներ, ինչպես նաև ներքին և արտասահմանցի զբոսաշրջիկներ։

Պատկերասրահ
-----------

* Դամբարանի ինտերիերԴամբարանի ինտերիեր
* 1840 թվական1840 թվական
* Դանիել մարգարեի դամբարանի նկարը հինգ ռիալ անվանական արժեքով թղթադրամի վրաԴանիել մարգարեի դամբարանի նկարը հինգ ռիալ անվանական արժեքով թղթադրամի վրա
* Դանիել մարգարեի գերեզմանը Շուշում, ԻրանԴանիել մարգարեի գերեզմանը Շուշում, Իրան

Ծանոթագրություններ
------------------

1. 1 2 3 4  Wiki Loves Monuments monuments database — 2017.
2. ↑  «Tomb of Prophet Daniel»։ *Madain Project*։ Վերցված է մայիսի 17, 2019։ «According to al-Tabri and Later on Ibn Kathir, Daniel (Daniyal) is regarded as a prophet in Islamic tradition as well, having origin in Jewish tradition.»
3. 1 2  Դանիել մարգարեի դամբարանն աշխարհի ամենահին քաղաքում Archived 2020-06-25 at the Wayback Machine.(պարս.)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հրեական Բրոքհաուսի և Եփրոնի |

 |
**Թրեր քարի մեջ** (նորվ.՝ Sverd i Fjell), Նորվեգիայի Ռուգլան շրջանի Ստավանգեր քաղաքի մոտ, Հաֆրսֆյորդի Մոլեբուխտի արևելյան կողմում կանգնեցված հուշարձան։

Հուշարձանը կառուցվել է 872 թվականին տեղի ունեցած Հաֆրսֆյորդի ճակատամարտի պատվին, որի արդյունքում Հարալդ I Գեղավարսը դարձել է Նորվեգիայի առաջին թագավորը և ինչը հանդիսանում է Նորվեգիայի հետագա ազգային միավորման խորհրդանիշը։ Հուշարձանը բացվել է 1983 թվականին Նորվեգիայի թագավոր ՕլաՖ V-ը։

Հուշահամալիրը ստեղծել է քանդակագործ Ֆրից Ռյոեդը։ Այն բաղկացած է երեք հսկայական թերից, որոնք ասես խրված լինեն ժայռոտ բլրի մեջ։ Թագերով զարդարված երեք թրերը խորհրդանշում են Նորվեգիայի երեք հիմնական շրջանները՝ հյուսիս, հարավ-արևելք և հարավ-արևմուտք։ Մեկ թուրը, որ ավելի մեծ է քան մյուսները՝ խորհրդանշում է Հարալդ I Գեղավարսի թուրը։

Բացի Հաֆրսֆյորդի ճակատամարտը հիշատակելուց, հուշարձանը նաև խաղաղության խորհրդանիշ է։ Վիկինգները խաղաղ ժամանակ թրերը գետին խրելու սովորույթ են ունեցել, ինչն էլ հիշեցնում է հուշարձանի դիզայնը։ Հուշարձանը Նորվեգիայի ամենակարևոր խորհրդանիշներից մեկն է, ամեն տարի հունիսին նրա տակ անցկացվում են միջոցառումներ վիկինգների պատմությունն ուսումնասիրությամբ խանդավառված անձանց համար։

Թրերի մոտ, ժայռի մեջ փորագրված հուշատախտակը նորվեգերենով տեղեկացնում է հուշարձանի նշանակության ու խորհրդանիշների, հեղինակի և թագավորի կողմից դրա բացման մասին։

Սուլայից Ստավանգեր ձգվող արահետը տանում է դեպի հուշարձան, Սուլայի օդանավակայանից 11 կմ և Ստավանգերի կենտրոնից 6 կմ հեռավորության վրա։ Այսօր այս տարածքը Ստավանգերի բնակիչների համար ամենահայտնի հանգստի վայրերից մեկն է։

Գրականություն
-------------

* Véronique Mignot-Bari, Stavanger und seine Umgebung, Trolls of Norway 2008, ISBN 978-82-92868-08-9, Seite 56(գերմ.)

Ծանոթագրություններ
------------------

1. ↑  «Møllebukta» անվանումը ծագել է «mølla» (աղաց) և «bukt» (ծոց) բառերից։ Առաջ այստեղ հողմաղաց է եղել։
2. 1 2 3 4 5  Store norske leksikon։ «Fritz Røed» (Norwegian)։ Վերցված է 2016 թ․ ապրիլի 19
3. 1 2 3 4 5  Leif Inge Ree Petersen։ «Slaget i Hafrsfjorden»։ Store norske leksikon։ Վերցված է 2016 թ․ դեկտեմբերի 15
**Էսթեր Ասեբո** (իսպ.՝ Esther Acebo, հունվարի 19, 1983(1983-01-19), Մադրիդ, Իսպանիա), իսպանացի դերասանուհի, լրագրող։ Որպես դերասանուհի՝ 2016 թվականին հայտնվել է Los encantados ֆիլմում, իսկ համաշխարհային ճանաչում է ստացել 2017 թվականից «Թղթե տունը» hեռուստասերիալում նկարահանվելու շնորհիվ։

Կենսագրություն
--------------

Էսթերը 2001-2005 թվականներին սովորել է Ֆիզիկական ակտիվություն և սպորտ՝ Կաստիլիա-Լա Մանչա համալսարանում (իսպ.՝ Universidad de Castilla-La Mancha)։ Ուսումը համատեղել է դերասանության դասերի հետ։ Նրա առաջին հնարավորությունը *Kosmi Club* մանկական ծրագիրը վարելն էր։ Դրանից հետո նա դարձել է *Movistar+* հեռուստաալիքի Non Stop People ծրագրի հաղորդավարը։

Նա շարունակում է աշխատել որպես դերասան, իր առաջնելույթը կատարել է *Telecinco* հեռուստաալիքի «Հրեշտակ կամ դև» հեռուստասերիալում։ Նրա մասնակցությամբ Ռիկարդո Դավիլայի *Los Encantados* (Հմայվածները) ֆիլմը հայտնվում է կինոթատրոններում, հրապարակվում է ինտերնետում։

2017 թվականի մայիսի 2-ին տեղի է ունեցել «Թղթե տունը» հեռուստասերիալի պրեմիերան, որտեղ Էսթերը կատարում է Մոնիկա Գաստամբիդեի (Ստոկհոլմ) դերը, որը գլխավոր հերոսներից մեկն է։

Ծանոթագրություններ
------------------

1. ↑  «Esther Acebo»։ ecartelera.com։ Վերցված է ապրիլի 14, 2020
2. ↑  «Entrevista con la actriz Esther Acebo»։ *Unagi Magazine* (իսպաներեն)։ 2016-10-07։ Վերցված է 2019-03-06
3. ↑  Belalcázar Clau։ «‘Los encantados’, realidad o fantasía» (իսպաներեն)։ La Huella Digital։ Վերցված է 2019-03-06
4. ↑  Such Marina (2018-02-01)։ «‘La casa de papel’ encuentra una segunda, y exitosa, vida en Netflix»։ *Fuera de Series* (իսպաներեն)։ Վերցված է 2019-03-06

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | AlloCiné · Internet Movie Database · Metacritic · Rotten Tomatoes |
|  |
| Չափորոշչային վերահսկողություն | BNE: XX5478795 · LCCN: no2022101932 · VIAF: 315539127 · WorldCat VIAF: 315539127 |

 |
Խորվաթական զատկական զամբյուղ Խորվաթական զատկական զամբյուղ
**Զատկական զամբյուղ**, օգտագործվում է Զատկի տոնակատարության ժամանակ։ Զատկական զամբյուղի մեջ լցնում են զատկական ձվեր, ուտելիքներ, խաղալիքներ և ուրիշ նվերներ` կախված տեղի բնակչության ավանդույթներից։ Կաթոլիկները Մեծ պահքի շրջանում (40 օր) քաղցրավենիք չեն ուտում, իսկ երբ պահքն ավարտվում է, ստանում են զամբյուղով լի քաղցրավենիքներ Զատկի տոնին։

Ավանդույթներ
------------

### Լեհաստան

Լեհաստանում կարևոր իրադարձություն է զատկական զամբյուղի օրհնությունը Մեծ շաբաթ օրը։ Այս ավանդույթը առաջացել է 7-րդ դարում։ Զամբյուղը ծածկում են սպիտակ վուշե քաթանով կամ ժանեկազարդ անձեռոցիկով և զարդարում մշտադալար ճյուղերով։ Սուրբ շաբաթ օրը զատկական կերակրատեսակների զամբյուղները տանում են եկեղեցի, որտեղ դրանք օրհնվում են, որից հետո սննդի զամբյուղները վերցնում են մինչև Զատկի առավոտ։

### ԱՄՆ

Զատկական զամբյուղ քաղցրավենիքներով (նապաստակներ մարմելադից, կոնֆետներ ձվի տեսքով և այլն)Զատկական զամբյուղ քաղցրավենիքներով (նապաստակներ մարմելադից, կոնֆետներ ձվի տեսքով և այլն)
Ամերիկայի Միացյալ Նահանգներում զատկական ավանդույթի համաձայն Զատիկի նապաստակը խելոք երեխաներին քաղցրավենիքի զամբյուղ է նվիրում։ Զատկի նախորդ երեկոյան երեխաները դատարկ զամբյուղը թողնում են, իսկ առավոտյան այն գտնում են լի քաղցրավենիքով, խաղալիքներով և նվերներով։ Զամբյուղները օգտագործում են նաև Զատկի ձվերի որոնման ընթացքում, որտեղ երեխաները հավաքում են իրենց գտած ձվերը։

Ծանոթագրություններ
------------------

1. ↑  Shoda Richard W. (2014)։ *Saint Alphonsus: Capuchins, Closures, and Continuity (1956-2011)* (English)։ Dorrance Publishing։ էջ 128։ ISBN 978-1-4349-2948-8
2. ↑  «The Treasured Polish Custom of Swieconka»։ Polish American Cultural Center։ Վերցված է 2016 թ․ ապրիլի 10
3. ↑  Ks, Marian Pisarzak MIC. Błogosławienie pokarmów wielkanocnych. Kontekst paschalny i postny. op. cit. Błogosławieństwo pokarmów i napojów wielkanocnych w Polsce. Studium historyczno-liturgiczne. Warsaw 1979, p. 378. [przypisy tamże]
4. ↑  Coleman Marilyn J. Ganong Lawrence H. (2014)։ *The Social History of the American Family: An Encyclopedia*։ SAGE Publications

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Զատկական զամբյուղ** կատեգորիայում։ |
**Էսթեր Հութ** (եբրայերեն՝ אסתר חיות‎, հոկտեմբերի 16, 1953(1953-10-16), Հերցլիահ, Թել Ավիվի մարզ, Իսրայել և Իսրայել), Իսրայելի Գերագույն դատարանի նախագահ (2017 թվականի հոկտեմբերի 26-ից)։

Կենսագրություն
--------------

Էսթեր Հութը (նախկինում՝ Ավնի) ծնվել է Հերցլիահում 1953 թվականի հոկտեմբերի 16-ին Յուդիթի և Հուդայի ընտանիքում։ Նրա ծնողները ամուսնալուծվել են, երբ նա մոտ մեկուկես տարեկան էր, և դրանից հետո նրա հայրը գաղթել է Անգլիա։ Մեծացել է Գերցլիայի Նևե Ամալ թաղամասում գտնվող իր տատիկների ու պապիկների տանը։

1970 թվականին, 17 տարեկանում, նա տեղափոխվել է Էյլաթ, որպեսզի ապրի իր մոր հետ, որը երկրորդ անգամ էր ամուսնացել։ Ավարտել է միջնակարգ դպրոցը քաղաքային հանրակրթական դպրոցում 1971 թվականին։

Նա Իսրայելի պաշտպանության բանակում ծառայել է կենտրոնական հրամանատարական նվագախմբում որպես կոնցերտմեյստեր՝ վոկալիստ Դորիտ Ռեուվենի, ինչպես նաև էլի Գորենշտեյնի, Ուզի Հիթմանի և Ռոնիտ Օֆիրի հետ միասին։ Բանակից հեռանալուց հետո սովորել է Թել Ավիվի համալսարանի իրավաբանական ֆակուլտետում, որն ավարտել է 1977 թվականին։
Իրավաբանական ֆակուլտետում սովորելու ընթացքում նա ծանոթացել է իր ամուսնու՝ Դեյվիդ Հութի հետ, որից ունեցել է երկու որդի։ Հութը վերապատրաստվել է Իսրայելի արդարադատության նախկին նախարար Խաիմ Յոսեֆ Ցադոկի իրավաբանական ընկերությունում, որտեղ 1977-1985 թվականներին աշխատել է որպես իրավաբանի օգնական։ Ընկերությունից հեռանալուց հետո ամուսնու հետ միասին բացել է անկախ գրասենյակ։

Ծանոթագրություններ
------------------

1. 1 2
2. 1 2  «For Third Time, Female Justice Elected to Head Israel’s Supreme Court» (անգլերեն)։ thetower.org։ Վերցված է 2020 թ․ մարտի 8
3. ↑  «Esther Hayut named Supreme Court president - Globes» (անգլերեն)։ en.globes.co.il։ Վերցված է 2020 թ․ մարտի 8
4. ↑  «Justice Esther Hayut Curriculum Vitae»։ Supreme Court of Israel
5. ↑  Hovel Revital (2017 թ․ սեպտեմբերի 5)։ «Esther Hayut Appointed to Be Israel's Next Supreme Court President»։ *Haaretz* (անգլերեն)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NTA: 411557009 · VIAF: 17151171038239091047 · WorldCat VIAF: 17151171038239091047 |

 |
**Էսթի Ալմո Վեքսլեր** կամ **Էսթի Ալմո** (1980, Եթովպիա), եթովպա-իսրայելցի կինոռեժիսոր, սցենարիստ և կինեմատոգրաֆիստ։ Իր ամուսնու՝ Էլադի հետ հանդիսանում է Abayenesh Productions-ի հիմնադիրը։ Իր աշխատանքներում ջանացել է ներկայացնել իսրայելա-եթովպացի հրեաների պատմություններն ու կրած զրկանքները։

Կենսագրություն
--------------

Ալմո Վեքսլերն Իսրայել է տեղափոխվել չորս տարեկան հասակում ու միացել մի քանի տարի առաջ այնտեղ արտագաղթած իր ընտանիքին։ Ավագ դպրոցում ուսումնասիրել է կերպարվեստ ու դիզայն, դպրոցից հետո հաճախ մասնակցել արտադպրոցական թատերական խմբակների։ Երկու տարվա պարտադիր զինվորական ծառայությունն ավարտելուց հետո Բեցալելի անվան արվեստի և դիզայնի ակադեմիայում ուսումնասիրել է կինո և հեքիաթասացություն, ստացել բակալավրի աստիճան ու Թել Ավիվի համալսարանում մագիստրոսի կոչում ստանալով, բայց աշխատանք չգտնելով ստիպված վերադարձել է ծնողների տուն ու սկսել ֆիլմարտադրությամբ ու իր համայնքին առնչվող խնդիրների մասին գրելով զբաղվել։

Ամուսնացած է Էլադ Վեքսլերի հետ, որին հանդիպել է դեռևս Բեցալելի անվան արվեստի և դիզայնի ակադեմիայում ուսանելու տարիներին։ Նրանք նաև գործընկերներ են բիզնեսում և ունեն համատեղ կինոընկերություն՝ Abayenesh Productions-ը։ Էսթին ու Էլադն ունեն երկու երեխա։

Ֆիլմագրություն
--------------

Ավագ դպրոցում Էսթին նկարահանել է իր առաջին անիմացիոն կարճամետրաժ կինոնկարը, որը կոչվում էր «Ավազին գրվածը»։ Նրա առաջին պրոֆեսիոնալ աշխատանքը 2013 թվականին նկարահանված «89-ի ամառը» կարճամետրաժ կինոնկարն էր։ Առաջին լիամետրաժ կինոնկարը կոչվում էր «Բլյուզ երգող լեդի Թիթին», որը հաճախ կոչվում է պարզապես «Լեդի Թիթի» և պատմում այն մասին, թե որքան ժամանակ է պահանջվում եթովպա-իսրայելցուց աշխատանք գտնելու համար։ Կատակերգություն լինելով՝ կինոնկարը լուրջ հարցեր է արծարծում, որոնք կապված են եթովպա-իսրայելական համայնքի, աղքատության, գործազրկության ու ազգային խտրականության հետ։ Ալմո Վեքսլերը նաև «Թենային փնտրելիս» վավերագրական կինոնկարի ռեժիսորն է, որը պատմում է մի ընտանիքի ջանքերի մասին, որը Սուդանում փնտրում է իր հարազատին․վերջինս իսլամ էր ընդունել ու հրաժարվել հրեական ապրելակերպից։ Կինոնկարն անդրադառնում է ընտանիքի երկակի մերժմանը ինչպես իսրայելական հասարակության, այնպես էլ եթովպիական հրեական համայնքի կողմից։

Ֆիլմադարան
----------

* *89-ի ամառը* (2013)
* *Բլյուզ երգող լեդի Թիթին* (2018)

Ծանոթագրություններ
------------------

1. 1 2 3  «Esti Almo Wexler: Founder & Artistic Director»։ *Abayenesh Productions*։ Վերցված է հոկտեմբերի 9, 2019
2. 1 2  Steinberg Jessica (մարտի 9, 2019)։ «Identity switch comedy sheds light on complicated Ethiopian-Israeli life»։ The Times of Israel։ Վերցված է հոկտեմբերի 9, 2019
3. ↑  Kamin Debra (ապրիլի 24, 2015)։ «Israel-based Arab, Jewish Women Filmmakers Get Help With Greenhouse Program»։ Variety (magazine)։ Վերցված է հոկտեմբերի 9, 2019

Արտաքին հղումներ
----------------

* Կաղապար:IMDB name

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | ISNI: 0000000068675822 · VIAF: 98515257 · WorldCat VIAF: 98515257 |

 |
**Լաուտոկա**, Ֆիջիի մեծությամբ երկրորդ քաղաքը։ Այն գտնվում է Վիտի Լևու կղզու արևմտյան մասում՝ Նանդիից 24 կիլոմետր հյուսիս։ Լաուտոկան Ֆիջիի երկրորդ նավահանգիստն է (Սուվայից հետո)։ Շաքարեղեգի արտադրության համար քաղաքը գտնվում է շրջանի կենտրոնում։ Այս առումով, Լաուտոկան հայտնի է նաև որպես Շաքարի քաղաք։ Քաղաքի տարածքը 16 կմ քառակուսի է։ Բնակչությունը 2007 թվականին գրանցված տվյալներով կազմում էր 52220 մարդ։

Պատմություն
-----------

Քաղաքի անվանումն առաջացել է ֆիջյան երկու բառերից, որոնք թարգմանաբար նշանակում են «նիզակով պարտություն»։ Անունը, ըստ ավանդության, առաջացել է երկու առաջնորդների մենամարտից հետո։ Երբ առաջներդներից մեկը նիզակով հարվածել է մյուսին, նա բացականչել է «լաու տոկա»։ Այսպես առաջացել է քաղաքի անվանումը։

Եվրոպացիների շրջանում բնակեցման մասին առաջին հիշատակումը վերագրվում է 1789 թվականի մայիսի 7-ին։ Կապիտան Ուիլյամ Բլայը իր էպիկական ճանապարհորդության ժամանակ Բաունթի նավի վրա տեղի ունեցած ապստամբությունից հետո նկատեց և մոտավորապես քարտեզագրեց Լաուտոկան։

Տնտեսություն
------------

Լաուտոկան հայտնի է որպես «Շաքարի քաղաք»։ Քաղաքի շրջակայքում զբաղվում են հումքի մատակարարմամբ, իսկ հենց քաղաքում կա շաքարի գործարան, որը քաղաքի ամենամեծ գործատուն է։ Ձեռնարկությունը կառուցվել է 19-րդ դարի վերջին շաքարի վերամշակման գաղութային ընկերության կողմից։ Առաջին բանվորները բերվել են 19-րդ և 20-րդ դարերի վերջին Հնդկաստանից և Սողոմոնյան կղզիներից։ Այժմ ձեռնարկության աշխատակիցների թիվը կազմում է 1300 մարդ։

Քաղաքն ունի նաև թորման և գարեջրի գործարան։ Բացի այդ, քաղաքում զարգացած է փայտամշակումը, հագուստի արտադրությունը, ոսկերչությունը, ձկնորսությունը և այլն։

Ընկերություններ, ինչպիսիք են «Fiji Electricity Authority»-ն, «Fiji Pine Ltd»-ն և «National Marketing Authority»-ն գտնվում են քաղաքում։

Ինքնակառավարում
---------------

Քաղաքային խորհուրդը բաղկացած է 16 անդամից, որոնք ընտրվում են 3 տարի ժամկետով։ Նրանցից քաղաքապետն ընտրվում է 1 տարով։ Ներկայիս քաղաքապետը Բիջեշ Չանդն է։

Արտաքին հղումներ
----------------

* Վիճակագրական տվյալներ

Ծանոթագրություններ
------------------

1. ↑  Starnes Dean, Luckham Nana (2009)։ *Fiji*։ Lonely Planet։ էջ 93։ ISBN 9781741047936։ Վերցված է 2014 թ․ ապրիլի 24։ «Lautoka's recent history is entwined with the fortunes of sugar and it is the cane on which Lautoka depends that gives rise to its other name, Sugar City.»

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: n85308397 · VIAF: 11301466 · WorldCat VIAF: 11301466 |

 |